Προς τους Διευθυντές των Γενικών Λυκείων και ΕΠΑΛ

Κύριε Διευθυντά,

Βρισκόμαστε στην ευχάριστη θέση να σας κάνουμε γνωστό ότι το πρόγραμμα προετοιμασίας υποψηφίων για τις πρακτικές δοκιμασίες των Σχολών Φυσικής Αγωγής & Αθλητισμού (ΤΕΦΑΑ) και των Στρατιωτικών Σχολών, που υλοποιείται από το Νοέμβρη 2016 από την Αντιδημαρχία Παιδείας & Αθλητισμού στο Παμπελοποννησιακό Στάδιο, διευρύνθηκε και μπορεί να δεχθεί αρκετούς ακόμη υποψηφίους.

Το παραπάνω πρόγραμμα είναι εντελώς δωρεάν και υλοποιούν εθελοντικά οι εξειδικευμένοι και διακεκριμένοι καθηγητές Φυσικής Αγωγής κ.κ. Γιάννης Παυλάκης και Θόδωρος Νικήτας. Για περισσότερες πληροφορίες κι εγγραφές οι ενδιαφερόμενοι μπορούν να απευθύνονται στη Διεύθυνση του Παμπελοποννησιακού Σταδίου, Λεωφόρος Πατρών Κλάους & Ι. Ρίτσου (Κεντρικό Στάδιο 1ος όροφος – είσοδος από Ρίτσου), τηλ,. 2610-644172 κ. Αναστασία Παστουρματζή.

Επίσης σας κάνουμε γνωστό ότι ξεκίνησε από τις 6 Φεβρουαρίου 2017 και το συγχρηματοδοτούμενο από τη Γενική Γραμματεία Αθλητισμού και το Δήμο Πατρέων πρόγραμμα προετοιμασίας υποψηφίων για τις πρακτικές δοκιμασίες των Σχολών Φυσικής Αγωγής & Αθλητισμού (ΤΕΦΑΑ) και των Στρατιωτικών Σχολών, το οποίο έχει υποχρεωτικά ανταποδοτικό χαραχτήρα με μηνιαία δίδακτρα 5,00 ευρώ. Για πληροφορίες και κι εγγραφές οι ενδιαφερόμενοι μπορούν να απευθύνονται στο Τμήμα Άθλησης Παμπελοποννησιακό Στάδιο, Λεωφόρος Πατρών Κλάους & Ι. Ρίτσου (Βοηθητικό Στάδιο – είσοδος από Ρίτσου), τηλ,. 2610-313404 κ. Λουΐζα Παρασκευοπούλου.

Τέλος παρακαλούμε για την ενημέρωση των μαθητών του σχολείου σας με κάθε πρόσφορο τρόπο κι ευχαριστούμε εκ των προτέρων για τη συνεργασία.

Για τη Διοικούσα Επιτροπή του Π.Σ.

Ο Πρόεδρος

Τάκης Πετρόπουλος